Helsingin kaupunginhallitus

Helsingin kaupunginhallitus johtaa Helsingin kaupungin hallintoa, valmistelee kaupunginvaltuustossa käsiteltävät asiat, panee toimeen valtuuston päätökset ja valvoo valtuuston päätösten lainmukaisuutta. Kaupunginhallituksen toimintaa ohjaa kuntalain lisäksi kaupunginvaltuuston hyväksymä kaupungin hallintosääntö.

Kaupunginhallituksen toimikausi on kaksi vuotta ja siinä on 15 jäsentä ja 10 varajäsentä. Vuodesta 2017 alkaen kaupunginhallituksen puheenjohtajana toimii pormestari ja 4 apulaispormestaria ovat sen jäseniä. Kaupunginhallitus kokoontuu kerran viikossa yleensä maanantaina.

Kokouspaikkana on kaupunginhallituksen istuntosali kaupungintalolla. Kokoukset eivät ole yleisölle avoimia. Kaupunginhallitus pitää ylimääräisiä kokouksia tarvittaessa.

Kaupunginhallituksen puheenjohtajia 
Luettelo alkaa vuodesta 1989.

 Arja Alho (1989–1991)
 Ritva Laurila (1991–1995)
 Rakel Hiltunen (1995–2000)
 Harry Bogomoloff (2001–2003)
 Jussi Pajunen (2003–2005)
 Jan Vapaavuori (2005–2007)
 Suvi Rihtniemi (2007–2009)
 Risto Rautava (2009–2012)
 Tatu Rauhamäki (2013–2017)
 Jan Vapaavuori (2017–2021)
 Juhana Vartiainen (2021–)

Lähteet

Aiheesta muualla 
Helsingin hallintosääntö (PDF) Hyväksytty 21.10.2020. Helsingin kaupunki. Viitattu 3.2.2021

Kaupunginhallitus